Okresná prokuratúra Bratislava V 
Prokofievova 4, 851 01 Bratislava 5

Sp. zn. : 3 Pv 1234/09/1105	Bratislava V, 29.6.2012
EEČ : 2-12-315-2012

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1, odsek 3 Trestného zákona účinného do 31.12.2005

Rozhodol: 	prokurátorka Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
dňa 29.10.2004 v Bratislave uzatvoril s leasingovou spoločnosťou XXXXX XXXXX a.s., XXXXX  Bratislava leasingovú zmluvu č. XXXXX na dobu 60 mesiacov, kde predmetom leasingu bolo vozidlo Fiat Punto 1,2 60 EVČ: XXXXX, číslo motora 2146037, rok výroby 2004, červenej farby, ktorého obstarávacia  cena bola 362.900,-Sk (12.046,07,-eur) a v ktorej sa zaviazal splácať pravidelné mesačné splátky vo výške 7.038,-Sk (233,62,-eur) po dobu 60 mesiacov, pričom po podpise leasingovej zmluvy uhradil 1, zvýšenú splátku vo výške 72.580,-Sk (2.409,21,-eur) a po prevzatí vozidla uhradil 4 mesačné splátky a ďalšie neuhradil a z tohto dôvodu v súlade s ust. č. 4,4 bod 4.4.1 písm. a Všeobecných zmluvných podmienok finančného leasingu spoločnosť XXXXX XXXXX a.s. dňa 1.6.2005 odstúpila od zmluvy, z toho vznikla nájomcovi povinnosť vrátiť predmet leasingu čo neučinil a tým spôsobil spoločnosti XXXXX XXXXX a.s. škodu vo výške 7.379,81,-eur, 
nakoľko je trestné stíhanie neprípustné, pretože v trestnom stíhaní nemožno pokračovať a musí byť zastavené proti tomu, kto zomrel.

Odôvodnenie:
Vyšetrovateľ Okresného riaditeľstva PZ Trnava, Úradu justičnej a kriminálnej polície, OEK uznesením pod sp. zn. XXXXX zo dňa 19.12.2005 podľa § 199 ods. 1 Trestného poriadku začal trestné stíhanie vo veci trestného činu sprenevery podľa § 248 ods. 1, ods. 3 trestného zákona a následne dňa 19.04.2007 podľa § 206 ods. 1 Trestného poriadku vzniesol obvinenie XXXXX pre trestný čin sprenevery podľa § 248 ods. 1, ods. 3 Trestného zákona účinného do 31.12.2005 na tom skutkovom základe, že 
  
dňa 29.10.2004 v Bratislave uzatvoril s leasingovou spoločnosťou XXXXX XXXXX a.s., XXXXX  Bratislava leasingovú zmluvu č. XXXXX na dobu 60 mesiacov, kde predmetom leasingu bolo vozidlo Fiat Punto 1,2 60 EVČ: XXXXX číslo motora 2146037, rok výroby 2004, červenej farby, ktorého obstarávacia  cena bola 362.900,-Sk (12.046,07,-eur) a v ktorej sa zaviazal splácať pravidelné mesačné splátky vo výške 7.038,-Sk (233,62,-eur) po dobu 60 mesiacov, pričom po podpise leasingovej zmluvy uhradil 1, zvýšenú splátku vo výške 72.580,-Sk (2.409,21,-eur) a po prevzatí vozidla uhradil 4 mesačné splátky a ďalšie neuhradil a z tohto dôvodu v súlade s ust. č. 4,4 bod 4.4.1 písm. a Všeobecných zmluvných podmienok finančného leasingu spoločnosť XXXXX XXXXX a.s. dňa 1.6.2005 odstúpila od zmluvy, z toho vznikla nájomcovi povinnosť vrátiť predmet leasingu čo neučinil a tým spôsobil spoločnosti XXXXX XXXXX škodu vo výške 7.379,81,-eur. 
                           
	Skutok bol prokurátorom Okresnej prokuratúry v Trnave prekvalifikovaný na trestný čin podvodu podľa § 250 ods. 1, ods. 3 Trestného zákona účinného do 31.12.2005 a z dôvodu miestnej príslušnosti bol postúpený Okresnému riaditeľstvu PZ Bratislava V na ďalšie konanie. Vec následne realizoval vyšetrovateľ OR PZ v Bratislave V, Odboru kriminálnej polície pod sp. zn. XXXXX

	Dňa 06.06.2012 predložil vyšetrovateľ PZ spis prokurátorovi s návrhom na postup podľa § 215 ods. 1 písm. d) Trestného poriadku s poukazom na ust. § 9 ods. 1 písm. d) Trestného poriadku, s ktorým som sa stotožnila, pretože je opodstatnený.

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Zo spisového materiálu vyplýva, že skutku uvedeného v uznesení o vznesení obvinenia sa mal dopustiť obvinený XXXXX, ktorý sa k spáchaniu skutku pri výsluchu obvineného konaného dňa 08.01.2011 ( č.l. 243-247) priznal a svoje konanie oľutoval. Popri vlastnom priznaní je obvinený zo spáchania skutku usvedčovaný aj výpoveďami splnomocnencov poškodenej spoločnosti (č.l. 248-250), výpoveďou svedkov XXXXX ( č.l. 73-74), XXXXX (č.l. 75-77) ako aj listinnými dôkazmi a to žiadosťou o XXXXX dopravnej techniky pre fyzické osoby nepodnikateľov ( č.l. 63-67), leasingovou zmluvou č. XXXXX (č.l. 11-117), predčasným ukončením zmluvy (č.l. 122) výpisom z bankového účtu obvineného (č.l. 82-84), protokolom o odovzdaní a prevzatí vozidla ( č.l. 90), príjmovým pokladničným dokladom (č.l. 107) a vyjadrením spol. XXXXX s.r.o. (č.l. 192-193), z ktorého vyplýva, že obvinený nebol ich zamestnancom.
	
	Počas vyšetrovania bolo následne zistené, že obv. XXXXX zomrel dňa XXXXX, čo preukazuje úmrtný list evidovaný v knihe úmrtí matričného úradu mestskej časti Bratislava- Čunovo, zväzok XXXXX

	V zmysle ustanovenia § 9 ods. 1 písm. d) Trestného poriadku sa trestné  stíhanie stalo neprípustné, nakoľko ak už bolo trestné stíhanie začaté, nemožno v ňom pokračovať a musí byť zastavené proti tomu, kto zomrel. 

	Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 1 písm. d) Trestného poriadku, a preto som rozhodla tak ako to je uvedené vo výroku tohto uznesenia.

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Hildegarda Vojtková
prokurátorka